laion/Wikipedia-Exotic huggingface dataset:
Libra

Libra (בעברית: מזל מאזניים) הוא אלבומה השישי של הזמרת-יוצרת האמריקאית, טוני ברקסטון, אשר יצא לאור ב-27 בספטמבר 2005, על ידי חברת התקליטים בלאקגראונד רקורדס בארצות הברית ובספר מקומות נוספים בשאר העולם. אלבום זה הוא אלבומה הראשון עם חברת התקליטים החדשה שלה לאחר שפוטרה מחברת התקליטים הקודמת שלה לאור כישלון אלבומה הקודם. שם האלבום קרוי על שם המזל של ברקסטון בגלגל המזלות: מזל מאזניים. עם יציאתו הוא פתח במקום ה-4 בארצות הברית ובמקום השני במצעד אלבומי ה-R&B וההיפ-הופ כאשר מכר 114 אלף עותקים בשבוע הראשון ליציאתו. נכון להיום מכירות האלבום עומדות על חצי מיליון עותקים במדינה מה שמזכה אותו במעמד זהב. הסינגלים מהאלבום לא זכו להצלחה כאשר נכשלו מלהיכנס למצעד האמריקאי הרשמי. ביוני 2006 האלבום יצא לאור מחדש באירופה על ידי הלייבל אדל רקורדס עם מהדורה מיוחדת אשר כוללת 13 שירים ואת הסינגל The Time of Our Lives עם להקת Il Divo, אשר יצא לאור גם כחלק מפסקול מונדיאל 2006. האלבום הגיע עם יציאתו למקום הרביעי בארצות הברית עם מכירות של 114 אלף עותקים ובכך הפך לאלבום הרביעי שלה שנכנס לחמישייה הפותחת במדינה ולאלבום הראשון שלו מאז שנת 2000 שנכנס לחמישייה הפותחת במדינה ומוכר מעל 100 אלף עותקים בשבוע הראשון ליציאתו. בנוסף האלבום פתח במקום השני ברשימת אלבומי האר אנד בי וההיפ-הופ של המדינה. בתוך 5 חודשים האלבום מכר 355 אלף עותקים ונכון להיום מכירותיו עומדות על חצי מיליון עותקים מה שמזכה אותו למעמד זהב. אלבום זה גם היה האלבום האחרון של ברקסטון עם חברת התקליטים בלאקגראונד. בינואר 2007 היא תבעה את ראש החברה בארי האנקרסון על 10 מיליון דולר בגין תמרון כדי שתעזוב את חברת התקליטים הקודמת שלה ותעבור אל שלו. לטענתה הוא ניצל אותה כדי לחתום על חוזה של מספר אלבומים שנועד לשלול את זכויותיה בכך שלא העביר לה דוחות חשבונאיים ושיקר לגבי עסקאות שביצע. בפברואר 2007 העניין הוסדר בכך שברקסטון הסכימה לשלם מקדמה בסך 375 אלף דולר ולשלם תמלוגים מהאלבום הבא שלה להאנקרסון על מנת שתוכל להשתחרר מהחוזה. מידע על האלבום Libra באתר MusicBrainz מידע על האלבום Libra באתר AllMusic האלבום Libra באתר Discogs האלבום Libra באתר ספוטיפיי האלבום Libra באתר יוטיוב Toni Braxton Chart History, Billboard Gold & Platinum, RIAA (באנגלית)
Bachelor Boy

"Bachelor Boy" (בעברית: "נער רווק") הוא שיר של קליף ריצ'רד והצלליות. הוא הפך ללהיט כשיצא בצד ב' של הסינגל "The Next Time". שני צדי התקליט יועדו למצעדים, ולכן שני השירים זכו לקידום מכירות. בחלק מהמדינות "Bachelor Boy" היה הלהיט המצליח יותר מבין השניים. הסינגל שהה שלושה שבועות בראש מצעד הסינגלים הבריטי בינואר 1963, וזכה להצלחה בינלאומית פרט לארצות הברית. שני צדי התקליט נכללו באלבום "Summer Holiday", פסקול הסרט באותו שם. את השיר כתבו ברוס ולץ' מהצלליות וקליף ריצ'רד. בממלכה המאוחדת היה הסינגל הראשון משלושה להיטים מתוך הסרט המוזיקלי "חופשת קיץ" שהגיעו לראש המצעד. האחרים היו "Summer Holiday" ו-"Foot Tapper". הסרט היה המצליח ביותר בקופות הכרטיסים באותה שנה. את מקומו בראש מצעד הפזמונים תפס הסינגל של הצלליות ""Dance On!". השיר עוסק באב המייעץ לבנו "להישאר רווק עד יום מותו". ריצ'רד אמר מאוחר יותר שהוא לא ציפה שהשיר יהיה נבואי. בעוד שריצ'רד עצמו מעולם לא התחתן, השיר אינו שולל נישואים. בשורות האחרונות נאמר "אתחתן, יהיו לי אישה וילד... אבל עד אז אשאר רווק". הטבלה כוללת את המדינות בהן השיר "Bachelor Boy" צעד במצעד בנפרד מהשיר "The Next Time". מידע על היצירה "Bachelor Boy" באתר מיוזיק בריינז Rice, Jo (1982). The Guinness Book of 500 Number One Hits (1st ed.). Enfield, Middlesex: Guinness Superlatives Ltd. p. 68. ISBN 0-85112-250-7. Roberts, David (2006). British Hit Singles & Albums (19th ed.). London: Guinness World Records Limited. pp. 145–6. ISBN 1-904994-10-5.
אלק פאלוש

אלק פאלוש (במקור עד 1903 פרידמן, בהונגרית: Falus Elek; אורושהאזה, 26 בדצמבר 1883 – בודפשט, 17 במאי 1950) היה גרפיקאי יהודי-הונגרי, אמן, מעצב תפאורות. אחד הנציגים הבולטים של מאיירי ספרים ההונגרים. אלק פאלוש למד בבית הספר לציור אומנותי בבודפשט, בכל קיץ צייר במושבת האומנות בבאיה מארה, ואחר כך עבד אצל הצייר והמורה לציור טיוואדר זמפלני במושבת האמנים בסולנוק. משנת 1904 הוא הציג את עבודותיו בסגנון ארט נובו בהונגריה. הוא צבר ניסיון בנסיעותיו למינכן, וללונדון, ועבד כמעצב תעשייתי וכמאייר בלונדון. מאוחר יותר פעל כמעצב פנים בברלין. בהונגריה הוא משך את תשומת הלב בעיקר עם כרזותיו האומנותיות ועם עטיפות הספרים שצייר/אייר, תוך שימוש מוצלח במוטיבים עממיים הונגריים. משנת 1909, אייר את כתב העת ניוגט ואת הספרים שהוצאו על ידי המגזין. הוא היה בין מקימי מושבת האמנים בקצ'קמט (1909) יחד עם ציירים אחרים ממושבת האמנים של באיה מארה ובניהולו של הצייר ההונגרי-יהודי בלה איוואני-גרינוולד. הוא מונה שם לראש בית המלאכה לאריגת שטיחים. בהמשך עסק בעיצוב פנים (האודיטוריום של תיאטרון מרכז העיר) ובתכנון ביתנים לתערוכות. הוא עיצב את התפאורות להצגות תיאטרון הקומדיה של בודפשט כמו לשמשל להצגות פרי עטם של מלכיאור לנדיאל: טייפון ושל פרנץ מולנר: שומר הראש. גם תכנון עיצובי הקרמיקה ועיצובי השטיחים שלו זכו להצלחות גדולות והוא היה גם מעצב קישוטי בניינים ומעצב פנים פופולרי בחוגי הבורגנות הגבוהה. יוז'ף קיש: נשירת העלים: פסוקים; שירים עם ציוריו של אלק פאלוש, בודפשט: זינגר וולפנר, 1908. מלכיאור לנדיאל: טייפון: (דרמה בארבע מערכות), איור אלק פאלוש. בודפשט: ניוגט, 1909. תערוכת זיכרון טיבור פּויה/ אלק פאלוש, ליפוט הרמן, אישטוואן זדור. בודפשט, 1938. אגודת פאל סינאי מרשה (פאלוש היה אחד המייסדים). האגודה הוקמה ב־12 במרץ 1920, לכיבוד זכרו של הצייר, ולעידוד כישרונות צעירים. היא פעלה עד שנת 1949. לקסיקון אומנות. כרך ב' בודפשט: מוציא לאור אקדמיה, 1966. אלק פאלוש ראה עמוד 18. מדיה וקבצים בנושא אלק פאלוש בוויקישיתוף גלריה קיזלבך, אלק פאלוש גרפיקה יישומית (אמנות כרזות וספרים) גזה לנדיאל: קצ'קמט ניוגט, 1909. גזה לנדיאל: אלק פאלוש והניוגט, 1932. לקסיקון אומנות הבמה ההונגרי, אלק פאלוש לקסיקון יהודי הונגרי, 1929, אלק פאלוש "Születési bejegyzése az orosházi izr. hitközség születési akv. 34/1883. folyószáma alatt". "Halotti bejegyzése a Budapest VI. kerületi polgári halotti akv. 595/1950. folyószáma alatt".
על המשמר (פירושונים)

האם התכוונתם ל... על המשמר – עיתון ישראלי, ביטאונה של תנועת "השומר הצעיר", שהופיע בין השנים 1943–1995 על המשמר (שבועון) – שבועון שיצא לאור בירושלים בשנת תרפ"ג [1] על המשמר (תוכנית טלוויזיה) – תוכנית טלוויזיה בהנחיית לינוי בר-גפן המשודרת בערוץ כאן 11
ברודקאסט

האם התכוונתם ל... ערוץ ברודקאסט – סוג של ערוץ טלוויזיה רחב-נתיב – שיטת להפצת נתונים ברשתות מחשבים ברודקאסט (חברה) – חברת הפקה ישראלית
אליבי (סדרת טלוויזיה)

אליבי (ברוסית: Алиби) היא סדרת טלוויזיה רוסית, בהפקת חברת ההפקות Sreda, ומככבים בה יבגני סטיצ'קין ואולגה סוטולובה. מפיק הסדרה, אלכסנדר צקאלו, זכה בפרס פסטיבל "פיילוט" בקטגוריית "המפיק הטוב ביותר". הסדרה זכתה בפרס המפיק הטוב ביותר בפסטיבל "Pilot". הסדרה מספרת על תסריטאי מוכשר הכותב תסריטים שונים הן לקולנוע והן כאליבי הדרוש ללקוחות החברה שלו. אין משימות בלתי פתירות בשבילו עד שאשתו הופכת לאחת מלקוחותיו. יבגני סטיצ'קין – פיוטר רשטניקוב אולגה סוטולובה – אולגה רשטניקובה יאקוב לבדה – סשה רשטניקוב טימופיי טריבונצב – דוסטויבסקי ורוורה בורודינה – אנה קראסובסקאיה וילמה קוטאוויצ'יוטה – דאשה אלכסנדר אוסטיוגארוב – זאוודסקי דמיטרי קוליצ'קוב – רודוב יוליה מרצ'נקו – יאנה סאדילובה ויקטור צקאלו – טרפילוב אתר האינטרנט הרשמי של אליבי (ברוסית) "אליבי", במסד הנתונים הקולנועיים IMDb (באנגלית) "אליבי", במסד הנתונים הקולנועיים KinoPoisk (ברוסית) - YouTube, www.youtube.com Лучшим сериалом фестиваля «Пилот» стали «Девяностые. Весело и громко» Телесериал «90-е. Весело и громко» получил главный приз кинофестиваля в Иванове В Иваново завершился фестиваль телесериалов «Пилот» Алиби
באטמן נגד דרקולה

באטמן נגד דרקולה (באנגלית: The Batman vs. Dracula) הוא סרט הנפשה אמריקאי-דרום קוריאני מסוגת גיבורי-על, מדע בדיוני, אקשן והרפתקאות, המבוסס על הסדרה "הבאטמן" אשר הופצה לראשונה בשנת 2004 ברחבי העולם. הסרט בוים על ידי מייקל גוגן, נכתב על ידי דוויין קפיצי, והופק על ידי DC קומיקס, האחים וורנר הנפשה ו-Warner Bros. Family Entertainment. אנימציית הסרט נעשתה ב-Dong Woo Animation וב-DR Movie. עלילת הסרט מתרחשת לפני העונה השלישית של הסדרה "הבאטמן", והיא מתמקדת בבאטמן הנלחם נגד הרוזן דרקולה אשר רוצה להפוך את כל תושבי גות'אם סיטי לזומבים. סרט זה הוא לא הפעם ראשונה בה באטמן נלחם נגד דרקולה - מסופר על קרב ביניהם בטרילוגיית חוברות הקומיקס "באטמן ודרקולה", בסרטים "באטמן דרקולה" ו"באטמן נלחם בדרקולה" שני סרטים אלו לא אושרו באופן רשמי על ידי DC קומיקס, ובמדיות נוספות. הסרט הופץ ברחבי העולם להקרנה ביתית על גבי DVD על ידי Warner Home Video. הסרט הופץ לראשונה בארצות הברית ב-18 באוקטובר 2005. בישראל הסרט הופץ לראשונה בדיבוב עברי בשנת 2005. המדבבים המקוריים והעבריים מסדרת הטלוויזיה דיבבו גם בסרט. אורך הסרט הוא כ-84 דקות, ושפת המקור שלו היא אנגלית. לסרט היה אמור לצאת סרט המשך בשם "באטמן נגד האש", בו האש הוא הנבל הראשי, אך לבסוף הסרט בוטל. עלילת הסרט מתרחשת לפני העונה השלישית של הסדרה "הבאטמן". הסרט מתחיל כאשר הג'וקר והפינגווין בורחים מבית החולים לחולי נפש ארקהם אסיילום, כדי לחפש אחר אוצר סודי בבית קברות. עם זאת, בלי כוונה, הפינגווין מעיר בטעות את הרוזן דרקולה, אשר הופך את הפינגווין למשרתו כאשר הוא מתחיל לכבוש את גות'אם סיטי באמצעות הפיכת תושבי העיר לעבדיו. כדי להציל את המצב, באטמן יוצא להילחם נגד הרוזן דרקולה, בתקווה שהוא גם יפגוש את אשת חלומותיו, ויקי וייל. הסרט בעברית בוים על ידי דני שגב, והופק על ידי אסנת סדן. בנוסף דיבבו בדיבוב העברי אסתר אתי קסטרו, דנה אברהם-סמו, הדר שחף-מעיין, זיו מאיר, יואב יפת ויורם יוספסברג. אתר האינטרנט הרשמי של באטמן נגד דרקולה (באנגלית) "באטמן נגד דרקולה", במסד הנתונים הקולנועיים IMDb (באנגלית) "באטמן נגד דרקולה", באתר AllMovie (באנגלית) "באטמן נגד דרקולה", באתר Rotten Tomatoes (באנגלית) "באטמן נגד דרקולה", באתר HBO Max (באנגלית) "באטמן נגד דרקולה", במסד הנתונים הקולנועיים KinoPoisk (ברוסית) הבאטמן נגד דרקולה, במיזם "אישים" לתיעוד היצירה הישראלית
מוקד טלפוני (סדרת טלוויזיה)

מוקד טלפוני (ברוסית: «Колл-центр») הוא סדרת טלוויזיה רוסית, שהופקה על ידי חברת ההפקה "1-2-3 Production". את הסדרה ביימו נטשה מרקולובה ואלכסיי צ'ופוב. פרק הבכורה של הסדרה עלה לשידור בשירות הזרמת המדיה Premier. הסדרה מתרחש במרכז העסקים במוסקבה. בקומה ה-25 של גורד שחקים ממוקם משרד המוקד הטלפוני "חנות מקוונת למבוגרים". לפתע, 13 עובדים במוקד הטלפוני הופכים לקורבנות של שני מבוקשים שמציגים את עצמם כ"אמא" ו"אבא", הם מאיימים לפוצץ פצצה במוקד הטלפוני עצמו אם בני הערובה לא ימלאו אחר מבוקשם. פאבל טבקוב – קיריל יוליה חלינינה – קטיה אסקר ניגאמדזיאנוב – פאבליק ולדימיר יאגליץ' אנטולי בליי סבינה אחמדובה מדלן ג'בראילובה ניקיטה טראסוב אליסה סלניקובה יגור שרמטייב פולינה פושקארוק אתר האינטרנט הרשמי של מוקד טלפוני "מוקד טלפוני", במסד הנתונים הקולנועיים IMDb (באנגלית) "מוקד טלפוני", במסד הנתונים הקולנועיים KinoPoisk (ברוסית) Наташа Меркулова и Алексей Чупов: «Каждый раз разводимся!" Снимается кино: «Колл-центр» Мрачная сказка: как приняли российского «Человека, который всех удивил» в Венеции? Колл-центр
אורניתורה

אורניתורה (שם מדעי: Ornithurae) היא קבוצה פוליפילטית של עופות קמאים, ממנה התפתחו העופות בתראים, אשר כוללת את האב הקדמון המשותף של האיכתיאורניס, ההספראורניסאים, הלימנאביס ושל כל העופות בתראים וצאצאיהם (העופות המודרניים). הג'אנסוס (Gansus Yumenensis) ממחוז גאנסו בסין ידוע כמין העוף הראשון והעתיק ביותר בקבוצה זו אשר מתוארך יותר ל-120 מיליון שנה לפני זמננו. ארנטס הקל אשר טבע לראשונה את שמה של הקבוצה ב-1866 ואף כלל בקבוצה את כל "העופות האמיתיים" יחד עם "מורפולוגיית הזנב האופיינית בלעדית לכל העופות הקיימים" (תורגם מאת ז'אק גוטייה (אנ')) ועוד זה מבדיל את הקבוצה עצמה מהארכיאופטריקס אשר אותו הציב בכלל ארנטס במילים Sauriurae (ביוונית: זנבות לטאה) בקבוצה חדשה אחרת בגלל פשוטות לכל העופות בני זמננו יש זנבות אשר הם פיגוסטיליים, קצרים ואף גם ממומסים ואילו הארכיאופטריקס הצליח כבר לשמור על אותו הזנב המאפייני והייחודי ביותר של הדינוזאורים התרופודים שאינם עופות. קבוצה זו נתנה לז'אק להיות בתוך מרת הגדרה אשר מבוססת עליה: "עופות מודרניים ואף גם כן כל המינים האחרים כמו האיכתיאורניס וההספראורניס קרובים יותר לעופות קיימים מאשר בכלל לארכיאופטריקס". מאוחר יותר ארנטס והדה קווירוז הגדירו זאת עוד מחדש אותה כקבוצה אשר מבוססת על אפומורפיה יותר בהתאם האפשרי לשימושו המקורי של ארנטס כולל אף כן את קבוצת הארכוזאורים "אוומטאטרסליה" (שממנה התפתחו הפטרוזאורים, הדינוזאורים שאינם עופות והעופות) עם האורניתורה אשר הומולוגי בדיוק כמו זה של עוף קונדור האנדים ואף גם כן כל צאצאיו והם בעודם הגדירו את קבוצת האורניתורה כשם של יחסית זנב שהוא יותר קצר מאשר עצם הירך אף עם פיגוסטיל זהו אף יסוד דחוס בצורה של שיתוף ועצמותיו אף התמזגו אצל הבוגר עם הזמן אשר מורכב מפחות יותר מ-6 חוליות קודרות וקצרות מחלקו החופשי של הזנב אשר אף עצמו מורכב מ-8 חוליות קודרות. הם כללו אף את העופות המודרניים (אשר בו הם הוגדרו כ"קבוצת הכתר של העופות מודרניים") ומינים של עופות קדומים מקבוצה זו כמו האיכתיאורניס, ההספראורניסאים והאפסארוויס (Apsaravis) כלולים בקבוצת האורניתורה עצמה. סוג אפאטורניס - נכחד סוג Antarcticavis? - נכחד סוג Cerebavis - נכחד סוג Guildavis - נכחד סוג Iaceornis - נכחד סוג Kookne - נכחד סוג לימנאביס (Limenavis) - נכחד סוג קינורניס (Qinornis) - נכחד סוג ג'אנסוס (Gansus) - נכחד סוג צ'אנגז'ויאורניס - נכחד סוג טינגמיאטורניס (Tingmiatornis) - נכחד סוג Gallornis - נכחד סוג איכתיאורניס (Ichthyornis) - נכחד סדרה הספראורניסאים (Hesperornithes) - נכחדה תת-מחלקה עופות בתראים (Neornithes) אורניתורה, באתר האנציקלופדיה של החיים (באנגלית)
ציטאלופרם

ציטאלופרם (בלועזית: citalopram), נמכרת בישראל בשמות: 'ציפרמיל' 'רסיטל' ו'ציטאלופרם טבע' היא תרופה נוגדת דיכאון מקבוצת ה-SSRI (מעכבי ספיגה חוזרת של סרוטונין). משמשת לטיפול בדיכאון קליני, הפרעה טורדנית-כפייתית, הפרעת פאניקה, אגורפוביה וחרדה חברתית. מתן פומי. נכללת בסל הבריאות בישראל. הפרעת דיכאון כללי, הפרעה טורדנית כפייתית, הפרעת פאניקה, חרדה חברתית. תופעות כלליות: כאבי ראש, סחרחורות וחולשה הפרעות במערכת העיכול: חוסר תיאבון, כאבי בטן, בחילות ועצירות, הקאות וגזים הפרעות בתפקוד מיני: שפיכה מוקדמת, פריאפיזם ואימפוטנציה אסציטלופרם SSRI פסיכיאטריה פרמקולוגיה מדיה וקבצים בנושא ציטאלופרם בוויקישיתוף Cipramil Patient Information Leaflet U.S. National Library of Medicine: Drug Information Portal - Citalopram Citalopram on PubMed Health הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פיטסאנולוק

פיטסאנולוק (בתאית: พิษณุโลก) היא עיר בתאילנד, שמשמשת כבירת מחוז פיטסאנולוק (אנ'). פיטסאנולוק ממוקמת כ-263 ק"מ מבירת תאילנד, בנגקוק. הטמפרטורה הממוצעת היא 25 מעלות צלזיוס. החודש הכי חם הוא אפריל (30 מעלות צלזיוס). החודש הכי קר הוא אוגוסט (12 מעלות צלזיוס). כמות המשקעים הממוצעת היא 1,424 מילימטרים בשנה. חודש ספטמבר הוא החודש שיש בו הכי הרבה גשם (321 מ"מ גשם), וחודש פברואר הוא החודש שיש בו הכי פחות גשם (5 מ"מ גשם). העיר ממוקמת ליד הכבישים 11 ו-12‏. מדיה וקבצים בנושא פיטסאנולוק בוויקישיתוף פיטסאנולוק, באתר אנציקלופדיה בריטניקה (באנגלית) Phitsanulok (Phitsanulok, Northern Region, Thailand) - Population Statistics, Charts, Map, Location, Weather and Web Information, citypopulation.info รายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลนครพิษณุโลก ระบบสถิติทางการทะเบียน กรมการปกครอง "พระราชกฤษฎีกาจัดตั้งเทศบาลนครพิษณุโลก จังหวัดพิษณุโลก พ.ศ. ๒๕๔๒" (PDF). ราชกิจจานุเบกษา. 116 (14 ก): 5–10. פיטסנולוק, באתר מפות Google (ב־) Phitsanulok, Mapcarta (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) פיטסאנולוק, באתר satellites.pro ערך זה הוא קצרמר בנושא תאילנד ובנושא יישובים. אתם מוזמנים לתרום לוויקיפדיה ולהרחיב אותו.
אנרי ד'ארקור

אנרי ד'ארקור (בצרפתית: Henri d'Harcourt‏; 2 באפריל 1654 – 19 באוקטובר 1718) היה איש צבא צרפתי בדרגת מרשל צרפת. אנרי ד'ארקור נולד למשפחה צרפתית אצילה. בגיל שמונה עשרה הוא התגייס לצבא ושירת תחת פיקודו של דודו במהלך מלחמת הולנד–צרפת. הוא הצטיין במספר קרבות ליד שטרסבורג ומולהוזן. בשנת 1676 הוא עבר לשרת ביחידה שלחמה בגרמניה תחת מרשל קרקי. לקראת תחילת מלחמת תשע השנים הועלה ד'ארקור לדרגת בריגדיר גנרל. במהלך המלחמה הוא הצטיין בקרבות וקודם לפיקוד על ארמייה. על פעילותו הרבה בשנת 1700 הוא קיבל תואר דוכס. באותה שנה אנרי ד'ארקור היה במדריד כשגריר צרפת. בשנת 1703 קודם ד'ארקור למרשל צרפת. במהלך מלחמת הירושה הספרדית הוא פיקד על ארמייה שפעלה בשטח גרמניה. אנרי ד'ארקור נפטר בשנת 1718. הוא התחתן בשנת 1687 והיו לו 11 ילדים. שני בניו שירתו בצבא והגיעו לדרגת מרשל צרפת. מדיה וקבצים בנושא אנרי ד'ארקור בוויקישיתוף
דייוויד מאנדל

דייוויד מאנדל (באנגלית: David Gordon Mundell; נולד ב-27 במאי 1962 בדמפריס, סקוטלנד) הוא פוליטיקאי בריטי מטעם המפלגה השמרנית, כיהן בעבר כמזכיר המדינה לענייני סקוטלנד. דייוויד מאנדל גדל בסקוטלנד וסיים את לימודיו באוניברסיטת אדינבורו תוך התמחות במשפטים. לאחר סיום הלימודים הוא עסק בקריירה בתחום המשפטים. בשנת 1999 הוא נבחר לפרלמנט הסקוטי ונבחר מחדש בשנת 2003. בבחירות 2005 הוא היה מועמד בדמפריסשייר, קלידסדאל וטווידאל ומאז הוא מייצג מחוז בחירה זה. לקראת אולימפיאדת לונדון הוא תמך ברעיון שגם נבחרת כדורגל תייצג את בריטניה. הרעיון נפסל על ידי איגודי כדורגל אזוריות מחשש שגם בעתיד לא היה ניתן לייצג את סקוטלנד, ויילס וצפון אירלנד בנפרד בתחרויות כדורגל בינלאומיות. בעקבות בחירות שנת 2015, הוא מונה על ידי דייוויד קמרון למזכיר המדינה לענייני סקוטלנד, והיה חבר בצוות לענייני ברקזיט. הוא כיהן בתפקיד עד 2019. ב-2024 הוא המשיך לייצג בפרלמנט הבריטי אזור בחירה סקוטי דמפריסשייר, קלידסדאל וטווידאל לאחר שנבחר בו 5 פעמים. בכך הפך לחבר הפרלמנט השמרן היחיד שייצג אזור סקוטי. בינואר 2016 הודיע מנדל שהוא הומו כאשר בוריס ג'ונסון הפך למנהיג המפלגה, השפעתו של מאנדל פחתה והוא יצא מהממשלה ביולי 2019. מדיה וקבצים בנושא דייוויד מאנדל בוויקישיתוף אתר האינטרנט הרשמי של דייוויד מאנדל (באנגלית) דייוויד מאנדל, ברשת החברתית פייסבוק דייוויד מאנדל, ברשת החברתית אקס (טוויטר) דייויד מנדל, שנה חדשה התחלה חדשה, ‏13-1-2016 ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
ג'אנסוס

ג'אנסוס (שם מדעי: Gansus) הוא סוג של עוף ימי, שחי בעידן הקרטיקון תחתון מלפני יותר מ-120 מיליון שנה לפני זמננו, והוא נמצא במחוז גאנסו אשר נמצאת במערב סין, בשנת 1984 לראשונה. עוף זה נחשב לאחד מהעתיקים ביותר מבני קבוצת האורניתורה, יחד עם העופות בתראים ואפילו עם קבוצות דומות כמו האיכתיאורניס וההספראורניסאים. הג'אנסוס מכיל אך ורק מין אחד הנקרא "Gansus Yumenensis", שאותו הסוג אשר היה בערך בגודל כמו לזה של יונה, במראו צוללנאים, בצלילה הזכיר גם ברווזים, והיו לו גם עוד כמה תכונות רבות, שנפוצות במרבית מיני העופות המודרניים כליל, ואפילו עוף זה הצליח לשמור על כמה תכונות פרמיטיביות, כמו כנפיים בעלות טפרים. הג'אנסוס התגלה לראשונה בשנת 1984, בזכות צורה של רגל שמאל מאובנת יחידה, אך חמישה מאובנים נוספים אשר הצליחו ממש להשתמר בהתאם היטב, התגלו גם הם לראשונה, בשנים 2003–2004 לראשונה באבן בוץ באתר האגם הקדום ביותר בצ'אנגמה אשר היה נמצא במחוז גאנסו, ועם הרובד הגאולוגי שבהם נמצאו המאובנים, הם מתוצרת שיאגו, וזה אומר שהמאובנים עצמם היו בבוץ וגם עם אנוקסיה. הם בנוסף התיישבו בבוץ בעלי משקעים, וככה ללא חמצן השרידים של העוף התנגדו לדעיכה בהם, שזה אומר בעצם שהדגימות הצליחו לשמור בעודם גם על שרידיהם של נוצות התעופה ואפילו על אלה של קרומי שחייה שהתגלו בין אצבעות הרגליים שלהם. ב-2011, הצליחו כבר לתאר יותר מ-9 דגימות נוספות אשר היו בעלי בסיס של ניתוחים סטטיסטיים של עצם החזה, ובנוגע לאלמנטים ברגליים, ההשערה היא כי עוף זה היה מסוגל יחסית לעוף. בשנת 2006, הגיעו כבר למסקנה שמאפייניו האנטומיים של עוף זה דומים יותר לאלה של עופות ימיים, שהם בעלי מונעות כף רגל, כמו ההספראורניסאים ואפילו טבלנאים וצוללנאים מודרניים, אך בשנת 2011 הגיעו למסקנה נוספת, שלעומת זאת העוף מראה מורפולוגיה דומה יותר לברווזים מודרניים. ב-2013, שנתיים לאחר מכן, הראו שהפרופורציות של אורך הגפיים של הסוג דומות וגם מזכירות יותר כמו אלה של סיסאים וקוליבריים מודרניים, ואפילו אורך גפיו של המין אף נפלו בין אלה של עופות בני זמננו, ולכן הצליחו אף להראות קווי דמיון מפותחים מאוד עם עופות בתראים אחרים, כמו אלבטרוסיים וקורמורניים מודרניים, שזה אומר שסוג זה היה מסוגל לא רק לעוף אלה גם לצלול, בדומה לעופות ימיים מודרניים, במידה מסוימת באמצעותם של אחד משני מונעי רגליים, וגם ככל הנראה הכנפיים ואפילו כפות הרגליים של העוף היו לצורך תנועה תת-ימית במים, בדומה גם לעופות ימיים מודרניים. ג'אנסוס, באתר GBIF (באנגלית)
גבינות צרפתיות

בצרפת קיימים כ-600 סוגים שונים של גבינות. בכל סוג גבינה קיימים מספר סגנונות, כך שניתן לטעון כי בצרפת למעלה מ-1,000 גבינות שונות. בשנת 1962, היה זה נשיא צרפת שארל דה גול ששאל "איך ניתן לשלוט בעם שיש לו 246 סוגים של גבינות?". כינוי מקור מבוקר (AOC)/מעמד גאוגרפי מוגן הוא תו תקן במסגרת מדיניות האיחוד האירופי, הניתן לאזורים גאוגרפיים מוגדרים עבור מוצרים חקלאיים. חוקי האיחוד האירופאי מגנים מפני חיקוי על יצרני מוצרי חקלאות מסורתיים מאזורים גאוגרפים מסוימים, ובכללן גבינות צרפתיות רבות. מוצרים אלה רשאים לשאת את כינוי שם המקור רק אם הם עומדים בתקינה קפדנית. התקינה מבוססת על תפישת הטרואר והיא מבטאת בנוסף לתנאי הסביבה של הגידול החקלאי, גם את הידע והמסורת שנצברו בקרב תושבי אותו אזור ומכירה בו כקניין רוחני. גבינות מסוימות מסווגות כמוגנות ומפוקחות על פי החוק הצרפתי. חלקן בתקינה הגבוהה ביותר AOC. גבינות אחרות מוגנות תחת תקינה אזורית מחמירה פחות (Spécialité traditionnelle garantie - STG). קיימות גם גבינות צרפתיות בסגנון שמקורו במדינות אחרות כגון אמנטל וגרוייר השווייצריות, המיוצרות תחת תקינה, ומאידך קיימות גבינות צרפתיות גנריות רבות כגון בורסין, וגבינות מסורתיות וייחודיות שאינן נכללות ברשימת הגבינות המוגנות. ייצרני הגבינות הצרפתים מסווגים לארבע קטגוריות, וכללי התקן מכתיבים לאיזו קטגוריה או קטגוריות ניתן לסווג כל גבינה ששמה מוגן: גבינות משק - Fermier. גבינות המיוצרות במשקים קטנים על ידי יצרן בודד המייצר גם את החלב וגם את הגבינות. הגבינות מיוצרות בשיטות מסורתיות, ומחלב מלא שמקורו מעדרי אותו משק בלבד. חלב ממקור חיצוני אסור. גבינות ארטיזנליות - Artisanal. גבינות בקטגוריה זו דומות לגבינות משק, אולם בעל המחלבה יכול להשתמש גם בחלב שנרכש ממקור חיצוני באותו אזור. גבינות קאופרטיב - Coopératives. גבינות אלה מיוצרות במחלבה אחת המרכזת חלב ממספר משקים חברי הקאופרטיב. גבינות מתועשות - Industriel. החלב נרכש ממספר יצרנים ללא מגבלה גאוגרפית, ותהליך הייצור מתועש. מדיה וקבצים בנושא גבינות צרפתיות בוויקישיתוף גלריית תמונות של גבינה צרפתית (וכמה אחרות) תמונות ומידע מפורט על גבינה צרפתית Les Mots du Général, Ernest Mignon (1962)
גברת פלטשר

גברת פלטשר (Mrs. Fletcher) היא מיני-סדרה קומית אמריקאית המבוססת על רומן באותו שם משנת 2017 שכתב טום פרוטה. הסדרה עלתה לשידור ב-27 באוקטובר 2019 ברשת HBO וכללה 7 פרקים. הסדרה עלתה לשידור במקור ב-27 באוקטובר 2019. בישראל שודרה הסדרה ב-Yes‏HOT ו-סלקום tv. עבודת הבימוי של שבעת הפרקים חולקה בין ארבע במאיות, שביימו בנפרד את פרקי הסדרה. הסדרה עוסקת באיב, גרושה בשנות הארבעים לחייה, אשר בנה היחיד ברנדן יצא זה עתה ללמוד בקולג'. איב מגלה את עולם הפורנו והאוננות. הסדרה עוקבת גם אחר קורותיו של בנה בקולג'. איב פלטשר (מקי) (קתרין האן) - בשנות הארבעים לחייה, מנהלת בית אבות. גרושה ואם לילד. חזרה לשם נעוריה בפרק האחרון. ברנדן פלטשר (ג'קסון וייט) בנה של איב. יש לו אח נוסף אוטיסט מנישואיו השניים של אביו. ג'וליאן (אוון טיג) - למד בתיכון עם ברנדן והיה מושא להצקותיו. משתתף בסדנת כתיבה יוצרת עם איב. מרגו (ג'ן ריצ'רדס) - טרנסג'נדר ית מלמדת בסדנת כתיבה יוצרת, שבה משתתפים איב וג'וליאן. זאק (קמרון בויס) - שותפו של ברנדן לחדר במעונות קרטיס (איפדנסי ראשאד) - משתתף בסדנת הכתיבה רוי (ביל ריימונד) - קשיש שהתגורר בבית האבות. ג'ו (דומיניק לומברדוזי) - בנו של רוי. אמנדה (קאתי קרשאו) - חברה ועמיתה לעבודה של איב. טד (ג'וש המילטון) - הגרוש של איב ואביו של ברנדן קול (ג'סמין קפאס ג'ונס) - לומדת בקולג' של ברנדן ג'יין (קייסי וילסון) - חברה של איב אתר האינטרנט הרשמי של גברת פלטשר (באנגלית) "גברת פלטשר", במסד הנתונים הקולנועיים IMDb (באנגלית) "גברת פלטשר", באתר Rotten Tomatoes (באנגלית) "גברת פלטשר", באתר Metacritic (באנגלית) "גברת פלטשר", באתר HBO Max (באנגלית) "גברת פלטשר", במסד הנתונים הקולנועיים KinoPoisk (ברוסית) [https://m.imdb.com/title/tt8304608/fullcredits/director?ref_=m_ttfc_1 Full Cast & Crew: Mrs. Fletcher (2019– ) Series Directed by] באתר imdb סמדר שילוני, "גברת פלטשר": לשם שינוי HBO סיפקו אמירה אמיתית ולא רק פרובוקציה מינית, באתר ynet, 29 באוקטובר 2019
מסביב לעולם עם פליקס

מסביב לעולם עם פליקס (בגרמנית: Felix – Ein Hase auf Weltreise, "פליקס - ארנב בטיול ברחבי העולם") הוא סרט קולנוע מונפש גרמני לילדים משנת 2005, המבוסס על סדרת הטלוויזיה "מכתבים מפליקס" המבוססת על ספר בעל אותו שם. הסרט בוים על ידי ג'וספה לגנה, ונכתב על ידי ג'ון פטרסון וגבריאל וולת'ר. הסרט הוקרן לראשונה בגרמניה ב-3 בפברואר 2005. בישראל הסרט הוקרן לראשונה בדיבוב לעברית ב-29 ביוני 2006. אורך הסרט הוא כ-84 דקות, ושפת המקור שלו היא גרמנית. בשנת 2006 הופץ לסרט סרט המשך בשם "פליקס 2: ארנב הצעצוע ומכונת הזמן". הסרט מתמקד בפליקס אשר יוצא למסע מסביב לעולם כדי להגיע חזרה הביתה, לאחר שהוא איבד את סופי ומשפחתה בחופשת קיץ בנורווגיה. במהלך המסע, פליקס פוגשת חברים ואויבים רבים, ביניהם מפלצת ירוקה ומשרתה הינשוף, המפלצת מלוך נס, יטי ביישן, קפטן וצוות הצוללות שלו, וצאצאיו של הרוזן דרקולה. הסרט בדיבוב העברי בוים על ידי הדס מוזס והופק באולפני אלרום. עדי קוזלובסקי – פליקס שירי גדני – סופי אסתי ברעד פורים – ג'וליוס / דרקולה הקטן תמיר גינזבורג – ניקולאס אמנון וולף – אבא ליטל שוורץ – אמא סיון שביט – עטלפית עפרון אטקין – מלך הפיות / מטפס הרים יורם יוספסברג – טרול ענקי / משרת איריס זינגר – ינשוף זיו מאיר – רוקי מלך הניוקי דביר בנדק – יטי דנה אברהם-סמו – סאלי מולי שולמן – רב חובל דב / מטפס הרים מתי אטלס – סקוטי / מטפס הרים צביקה שוורצברג – קפטן נמו יגאל מזרחי – דרקולה הצעיר נטלי פיק – הרוזנת דרקולה / לנה גלעד קלטר – דוור עידו מוסרי הדר שחף-מעיין אניה בוקשטיין "מסביב לעולם עם פליקס", במסד הנתונים הקולנועיים IMDb (באנגלית) "מסביב לעולם עם פליקס", באתר AllMovie (באנגלית) "מסביב לעולם עם פליקס", במסד הנתונים הקולנועיים KinoPoisk (ברוסית) מסביב לעולם עם פליקס, במיזם "אישים" לתיעוד היצירה הישראלית